 
MESTNI SVET 
Na podlagi 29. člena Zakona o lokalni samoupravi (Uradni list RS, št. 94/2007 – uradno prečiščeno besedilo, 27/08 – Odl. US, 76/08, 79/09,   51/10, 84/10 – Odl. US in 40/12 - ZUJF), določil Zakona o javnih financah (Uradni list RS, št. 11/11 - uradno prečiščeno besedilo in 110/11 - ZDIU12), ter 101. člena Statuta Mestne občine Murska Sobota (Uradni list RS, št. 23/07 – uradno prečiščeno besedilo in 49/10) je Mestni svet Mestne občine Murska Sobota na 2. redni seji, dne 11. decembra 2014, sprejel

O  D  L  O  K 
O SPREMEMBI ODLOKA O DRUGEM REBALANSU PRORAČUNA
 MESTNE OBČINE MURSKA SOBOTA ZA LETO 2014

1. člen
V odloku o proračunu Mestne občine Murska Sobota za leto 2014 se na koncu 9. člena doda tekst:
»Drugi odstavek 9. člena ne velja še za naslednje proračunske postavke: 
- 01011001 – Sejnine sej mestnega sveta in odborov
- 04031000 – Uradne objave občinskih predpisov 
- 17071000 – Prispevek ZZZS za zavarovanje občanov po 15. členu zakona 
- 20042000 – Institucionalno varstvo odraslih-bivanje invalidov v zavodih 
- 20043000 – Institucionalno varstvo starejših oseb 
- 20043003 – Izvajanje programa pomoč družini na domu 
- 20044001 – Subvencioniranje najemnin socialno ogroženim 
- 22011000 – Plačilo obresti za kredite 
Za potrebne prerazporeditve (povečanja) na navedenih proračunskih postavkah župan poišče možna zmanjšanja na postavkah, ki jo dovoljuje predvidena realizacija do konca proračunskega leta.«

2. člen
Ta odlok začne veljati naslednji dan po objavi v Uradnem listu Republike Slovenije.

Predmetni odlok se z objavi na spletnih straneh Mestne občine Murska Sobota. 



Številka: 007-0009/2014-1						mag. Aleksander JEVŠEK
Murska Sobota, dne 11. decembra 2014					Ž  U  P  A  N
	


	


O B R A Z L O Ž I T E V

Mestni svet Mestne občine Murska Sobota je dne 6.3.2014 sprejel Odlok o proračunu MOMS za leto 2014 in z določili 9. člena odloka omejil prerazporejanje pravic porabe do višine 4.000 EUR.
Z prvim rebalansom proračuna je med drugim v tem istem 9. členu mestni svet sprejel dodatek, ki je natančno opredeljeval pristojnost pravic prerazporejanja v ožjih delih mestne občine (krajevnih skupnostih in mestnih četrtih).
Z drugim rebalansom proračuna pa je med drugim v istem 9. členu mestni svet sprejel dodatek, s katerim je omogočil županu možnost prerazporejanja za dve proračunski postavki v večjem obsegu od 4.000 EUR. 


FINANČNE POSLEDICE ODLOKA:

Na višino proračuna predmetni odlok nima finančnih posledic, saj ostaja višina proračuna po sprejetju tega odloka nespremenjena. Opravljene bodo zgolj potrebne prerazporeditve nad 4.000 EUR na navedenih proračunskih postavkah. 


CILJ IN RAZLOGI ZA SPREJETJE ODLOKA:

Z predlaganim Odlokom o spremembi Odloka o drugem rebalansu proračuna Mestne občine Murska Sobota za leto 2014 želimo, da mestni svet županu omogoči prerazporejanje v večjem obsegu od 4.000 EUR na navedenih proračunskih postavkah, kjer župan nima neposrednega vpliva, saj stroški nastajajo na podlagi zunanjih dejavnikov predvsem na področju sociale. Z tako omogočenim prerazporejanjem na citiranih proračunskih postavkah, bo možno pokrivanje nastajajočih stroškov do konca proračunskega leta.

Vzroki za potrebna povečanja nad 4.000 EUR so za navedene proračunske postavke naslednji: 

- 01011001 – Sejnine sej mestnega sveta in odborov
Zaradi večjega števila sej mestnega sveta v letu 2014 kot je bilo planirano, bo v primeru izplačila sejnin prve seje mestnega sveta v novi sestavi ter izplačila sejnin prve seje Komisije za mandatna vprašanja, volitve in imenovanja poraba na citirani proračunski postavki presegla planirano vrednost (59.000 EUR) za več kot 4.000 EUR. Kolikšna bo natančno ta vrednost bo razvidno ob samem obračunu sejnin, saj moramo upoštevati še zakonsko določilo, da lahko posameznik prejme v proračunskem letu največ 7,5 % letne osnovne bruto plače župana, določene za poklicno opravljanje funkcije. 



- 04031000 – Uradne objave občinskih predpisov 
Na navedeni proračunski postavki je potrebna prerazporeditev nad 4.000 EUR zaradi objave  sprejetega Občinskega prostorskega načrta v Uradnem listu RS (objava tega akta stane po ceniku uradnega lista 7.246,92 EUR). V sprejetem proračunu in rebalansih ni bila planirana tolikšna poraba v te namene, saj ni bilo jasno ali bo citirani prostorski akt dokončno sprejet v letu 2014 (nastajal je od leta 2007). 

-17071000 - Prispevek ZZZS za zavarovanje občanov po 15. členu zakona 
Po Zakonu o zdravstvenem varstvu in zdravstvenem zavarovanju občina zagotavlja in plačuje obvezno zdravstveno zavarovanje za zavarovance po 21. točki 15. člena Zakona o zdravstvenem varstvu in zdravstvenem zavarovanju. To so državljani republike Slovenije s stalnim prebivališčem v Mestni občini Murska Sobota, ki niso zavarovanci iz drugega naslova. Število upravičencev med letom se spreminja predvsem zaradi tega, ker je vse več občanov brezposelnih in nimajo sredstev za preživetje. Zato so upravičeni do socialnih transferjev, to je do državne socialne pomoči. Ti občani so potem po samem zakonu upravičeni tudi do plačevanja stroškov osnovnega zdravstvenega zavarovanja, katerega plačnik je mestna občina. Razlog za zagotovitev višjih sredstev za plačevanje osnovnega zdravstvenega zavarovanja je prav v povečevanju števila upravičencev do osnovnega zdravstvenega zavarovanja.

- 20042000 – Institucionalno varstvo odraslih-bivanje invalidov v zavodih 
Do povečanih potreb  po proračunskih sredstvih za institucionalno varstvo invalidov je prišlo zaradi treh novih vključitev občanov v zavodsko varstvo, predvsem pa zaradi plačila oskrbe za enega občana, za katerega je postala odločba izdana s strani Centra za socialno delo dokončna. Po izdaji odločbe CSD (višina mesečne obveze za to osebo je preko 1.900 EUR na mesec) se je mestna občina pritožila, vendar je Ministrstvo za delo, družino in socialne zadeve odločbo zavrnilo s čimer je postala dokončna in izvršljiva. MOMS se je sicer pritožila na upravno sodišče, vendar mora po dokončni odločbi plačati vse dosedanje stroške (32.596,58 EUR) v zvezi z bivanjem te osebe v zavodu.

- 20043000 – Institucionalno varstvo starejših oseb 
Prerazporeditev nad 4.000 EUR na tej proračunski postavki bo potrebna zaradi povečanja števila občanov vključenih v domsko varstvo za katere Mestna občina Murska Sobota mora plačevati delne oskrbne stroške. Do meseca novembra je bilo tako v letošnjem letu na novo vključenih 12 takšnih oseb.

- 20043003 – Izvajanje programa pomoč družini na domu 
V občini imamo organizirano javno službo za pomoč na domu, ki smo jo dolžni zagotavljati po Zakonu o socialnem varstvu.  Vzrok za potrebe po višjih planiranih sredstvih je predvsem v porastu števila upravičencev ter dejstvu, da vse več uporabnikov potrebujejo vsaj 3 obiske dnevno (zjutraj, opoldne, zvečer). Prav tako se pri teh izvajajo obiski ob vikendih in praznikih. 
 

Pregled vključenih uporabnikov pomoči na domu v MOMS po mesecih v letu 2014:

	Mesec
	Število upravičencev 

	januar
	29

	februar
	30

	marec
	29

	april
	31

	maj
	35

	junij
	40

	julij
	38

	avgust
	38

	september
	36

	oktober
	38

	november
	-

	december
	-

	povpr./mesec
	34,4




- 20044001 – Subvencioniranje najemnin socialno ogroženim
Sredstva  za subvencioniranje najemnin je potrebno povečati zaradi velikega porasta števila upravičencev, saj lahko pravico do te subvencije uveljavljajo občani v primeru poslabšanja socialno materialnega stanja posameznika ali družine. Upravičenost ugotavlja Center za socialno delo, ki izda odločbo, občina pa mora zagotoviti sredstva. Predvsem se povečuje število tržnih subvencij. To so  subvencije za občane, ki živijo v tržnih stanovanjih in imajo sklenjeno najemno pogodbo. 

- 22011000 – Plačilo obresti za kredite
Zaradi zelo poznega pritoka nekaterih prihodkov proračuna (neredna prejemanja sofinanciranj iz državnega proračuna, prejeta nadomestila za uporabo stavnih zemljišč šele v drugi polovici leta kot posledica padca zakona o nepremičninah), bodo obresti za likvidnostne kredite najete tekom leta presegle planirano vrednot 27.000 EUR za bistveno več, kot 4.000 EUR. Kolikšen bo natančno ta znesek bo jasno sredi meseca decembra, ko bodo zapadale v plačilo obresti obračunane s strani kreditodajalcev za mesec november.







Z določili predlaganega Odloka o spremembi Odloka o drugem rebalansu proračuna MOMS za leto 2014 je čistopis 9. člena Odloka o proračunu MOMS za leto 2014 naslednji:
						9. člen
(prerazporejanje pravic porabe)

Osnova za prerazporejanje pravic porabe je sprejeti proračun ali rebalans proračuna.

O prerazporeditvah oziroma povečanju ali zmanjšanju pravic porabe v posebnem delu proračuna med področji proračunske porabe, glavnimi programi, podprogrami, proračunskimi postavkami in konti za zneske omejeno do višine 4.000 EUR odloča na predlog neposrednega uporabnika predstojnik neposrednega uporabnika, torej župan.

O vseh ostalih prerazporeditvah odloča metni svet na predlog župana s posebnim sklepom. 

O opravljenih prerazporeditvah je župan dolžan poročati mestnemu svetu ob obravnavi porabe proračunskih sredstev v mestnem svetu.

(dodano s prvim rebalansom)
O prerazporeditvah pravic porabe finančnih načrtov ožjih delov Mestne občine Murska Sobota odloča svet ožjega dela Mestne občine Murska Sobota ali predsednik sveta, če je s statutom tako določeno. 

(dodano s prvim rebalansom)
Drugi odstavek 9. člena ne velja za projekta: 
- pod proračunsko postavko 19021005 - Energetska sanacija enot Vrtca Murska Sobota
- pod proračunsko postavko 17021001 - Energetska sanacija objektov Zdravstvenega 
  doma Murska Sobota v Murski Soboti. 
(dodano s tem odlokom)
Drugi odstavek 9. člena ne velja še za naslednje proračunske postavke: 
- 01011001 – Sejnine sej mestnega sveta in odborov
- 04031000 – Uradne objave občinskih predpisov 
- 17071000 – Prispevek ZZZS za zavarovanje občanov po 15. členu zakona 
- 20042000 – Institucionalno varstvo odraslih-bivanje invalidov v zavodih 
- 20043000 – Institucionalno varstvo starejših oseb 
- 20043003 – Izvajanje programa pomoč družini na domu 
- 20044001 – Subvencioniranje najemnin socialno ogroženim 
- 22011000 – Plačilo obresti za kredite 
Za potrebne prerazporeditve (povečanja) na navedenih proračunskih postavkah župan poišče možna zmanjšanja na postavkah, ki jo dovoljuje predvidena realizacija do konca proračunskega leta.  


Pripravil: 							mag. Aleksander JEVŠEK
Slavko DOMJAN 							Ž  U  P  A  N
Vodja oddelka za proračun in finance

